*Za ostale upotrebe, v. Ljudevit Vujković Lamić (razvrstavanje).*
**Ljudevit Vujković Lamić - Moco** (Subotica, 12. kolovoza 1907. - 28. veljače 1972.) je bio bački hrvatski pjesnik, pisac pripovjedaka, esejist i javni djelatnik. Svojim književničkim radom si je izborio mjesto u antologijama, zbornicima i hrestomatijama.

Životopis
---------

Rodio se u seoskoj obitelji 1907. godine. U Subotici je pohađao gimnaziju, kad se i počeo baviti športom. Studirao je pravo na Pravnom fakultetu u Zagrebu i Subotici. U Zagrebu je bio članom HAŠK-a, a u Subotici športskog kluba Bačka. Bio je članom sokolskog pokreta odnosno članom subotičkog Hrvatskog katoličkog orla. Zaposlio se 1932. godine. Prvo radno mjesto bilo mu je u subotičkom Gradskom poglavarstvu Subotice. U međuratnom razdoblju Do rata radio je na financijskim poslovima. Pred rat postao je članom HSS-a. Nakon rata nastavio je raditi na financijskim poslovima.

Pored kulturnog, bio je poznat i u športskom svijetu. Bio je nogometni i atletski trener, svestrani športaš, ali i športski sudac u više športskih grana (nogomet, rukomet, atletika). Obnašao je dužnosti u atletskoj trenerskoj i sudačkoj organizaciji.
Dok je bio aktivnim športašem, natjecao se kao atletičar. Sudjelovao je na OI 1936. godine.

Za sve svoje djelovanje je dobio mnoge značajne nagrade na državnim i svjetskim natjecanjima. Za svoj sudački, trenerski i dužnosnički rad dobio je mnoštvo nagrada. Ističe se Orden sa zlatnim vijencem predsjednika SFRJ koji je dobio 1972. godine.

Bio je športskim novinarom. Pisao je za zagrebačke listove Sportske novosti i Jutarnji list, Subotički športski list te za Vreme iz Beograda.

Bio je i poznatim filatelistom, ali je bio ljubitelji i inih društvenih aktivnosti. Jednim je od osoba koje su inicirale i organizirale obnovljenu Dužijancu 1968. godine. Djelovao je pri Bunjevačkom momačkom kolu i Hrvatskoj kulturno prosvjetnoj zajednici.

Surađivao je na enciklopedijskom projektu Leksikografskog zavoda iz Zagreba *Enciklopedija fizičke kulture*.

Otac je Ljudevita Vujkovića Lamića. Svoju strast prema atletici i javnom kulturnom radu je prenio i na sina, tako da mu je sin poslije došao do mjesta atletskog sudca i člana Hrv. nacionalnog vijeća R. Srbije.

Svojim djelima je ušao u antologiju proze i poezije bunjevačkih Hrvata iz 1971. sastavljača Geze Kikića, u izdanju Matice hrvatske.
Pisao je pjesme koje je objavio u nekoliko časopisa, među ostalim u Klasju naših ravni.

Djela
-----

Izvori
------

* Geza Kikić: *Antologija proze bunjevačkih Hrvata*, Matica Hrvatska, Zagreb, 1971.
* Geza Kikić: *Antologija poezije bunjevačkih Hrvata*, Matica Hrvatska, Zagreb, 1971.

1. 1 2 3 4 5 6 7 8  Suistorija[*mrtav link*] Ex Pannonia, Subotica 2007. Smilja Prodanović: Ljudevit Vujković Lamić: Sto godina od rodenja Ljudevita Vujkovica Lamica Moce, 12. 8. 1907. – 27. 2. 1972

Vanjske poveznice
-----------------

* Članak na Subotica.info Arhivirano 2007-09-27 na Wayback Machine-u 100\_ godina od rođenja Ljudevita Vujkovića Lamića - Moce
* Članak u "Hrvatskoj riječi" Arhivirano 2007-09-27 na Wayback Machine-u Očevim stopama uz atletsku stazu
* Antologija proze bunjevačkih Hrvata Arhivirano 2008-04-15 na Wayback Machine-u - Ljudevit Vujković
* Antologija poezije bunjevačkih Hrvata Arhivirano 2008-04-17 na Wayback Machine-u